wickkiey/tamil-wikipedia-chunked huggingface dataset:
# மைக்ரோசாப்ட் அவுட்லுக்

**மைக்ரோசாப்ட் அவுட்லுக்** அல்லது **அவுட்லுக்** (இதன் முழுப்பெயரானது **மைக்ரோசாப்ட் ஆபிசு அவுட்லுக்** என மைக்ரோசாப்ட் ஆபிஸ் 2003 மென்பொருளில் இருந்து அறியப்படுகின்றது.) ஓர் பிரத்தியேக தகவல் முகாமைத்துவ மென்பொருளாகும். இது ஆபிசு மென்பொருளின் ஓர் அங்கம் ஆகும்.  
இது பிரதானமாக மின்னஞ்சலிற்கே பயன்பட்டாலும் இது நாட்காட்டி, Task, Contact Management, குறிப்பெழுதும் வசதிகளைக் கொண்டது.  
இது ஓர் தனியான மென்பொருளாக இயங்குமெனினும் மைக்ரோசாப்ட் எக்குசுசேஞ்சு சேவருடன் கூட்டியங்கி மின்னசல்களைப் பகிர்தல் அதாவது நாட்காட்டி, பொதுவான கோப்புறைகளை வைத்திருத்தல் (Common Folders) மற்றும் கூட்டங்களுக்கான கால அட்டவணை (இலங்கை வழக்கு: நேர சூசிகை) தயாரித்தல் போன்ற வசதிகளைக் கொண்டுள்ளது.
# மைக்ரோசாப்ட் அவுட்லுக்

## பல்வேறு பதிப்புக்கள்

அவுட்லுக் மைக்ரோசாப்டின் முந்தைய செடியூல்+ (Schedule+) மற்றும் எக்ஸ்சேஞ் கிளையண்டை மாற்றீடு செய்ய உருவாகப்பட்ட மென்பொருளாகும்.  
முக்கியமான அவுட்லுக் பதிப்புக்களாவன  
| **டாஸ்ஸிற்கான அவுட்லுக்** | எக்ஸ்சேன்ஞ் சேவர் 5.5 உடன் இணைக்கப்பட்ட பதிப்பு]] |  |
| --- | --- | --- |
| **விண்டோஸ் 3.x இற்கான அவுட்லுக்** | எக்ஸ்சேன்ஞ் சேவர் 5.5 உடனிணைக்கபட்ட பதிப்பு |  |
| **மாக்கிண்டோஷிற்கான அவுட்லுக்** | எக்ஸ்சேன்ஞ் 5.5 உடன் இணைப்பட்ட பதிப்பு |  |
| **அவுட்லுக் 97** | released 16 ஜனவரி 1997, எக்ஸ்சேன்ஞ் சேவரி 5.5 உடனும் வெளிவந்தது |  |
| **அவுட்லுக் 98** | வெளியீடு 21 ஜூன் 1998 |  |
| **அவுட்லுக் 2000** அல்லது "அவுட்லுக் 9" | வெளியீடு 7 ஜூன் 1999, எக்ஸ்சேங் சேவருடன் 2000 உடன் சேர்த்து வெளியிடப்பட்டது. |  |
| **அவுட்லுக் 2002** அல்லது "அவுட்லுக் 10" அல்லது "அவுட்லுக் XP" | வெளியீடு 31 மே 2001 |  |
| **ஆபிஸ் அவுட்லுக் 2003** அல்லது "அவுட்லுக் 11" | வெளியீடு 21 அக்டோபர் 2003, எக்ஸ்சேன்ஞ் சேவர் 2003 உடனும் வெளிவந்தது. |  |
| **ஆபிஸ் அவுட்லுக் 2007** அல்லது "அவுட்லுக் 12" | வெளியீடு 30 நவம்பர் 2006 | } |
# காடழிப்பு

## காரணங்கள்

காலநிலை மாற்றம் குறித்த ஐக்கிய நாடுகள் கட்டமைப்பு மாநாட்டு (UNFCCC) செயலகத்தின் படி, காடழிப்பிற்கான பெரும் நேரடி காரணம் விவசாயம் ஆகும். வாழ்வாதார விவசாயம் 48% ; வணிக வேளாண்மை 32%; மரத்தை துண்டுகளாக்குவது 14% :எரிபொருள் 5% காடழிப்பிற்குக் காரணமாகும்.  
நிபுணர்கள் தொழில்துறை மரம் விழ்த்துதல், உலக காடழிப்பிற்கு ஒரு முக்கியமான பங்களிப்பாக உள்ளது என்பதை ஒத்து கொள்ளவில்லை. சிலர், வேறு வழியில்லாததால் ஏழை மக்கள் காடுகள் அழிக்க அதிக வாய்ப்பு உள்ளது என்று வாதிடுகின்றனர். மற்றும் சிலர் காடுகள் அழிக்க, பொருட்கள் மற்றும் தொழிலாளர்களுக்கு ஆகும் செலவைக் கொடுக்கும் திறன் ஏழை மக்களிடம் இல்லை என்று வாதிடுகின்றனர். அதிக இனப்பெருக்க விகிதங்கள் காரணமாக மக்கள்தொகை அதிகரித்துள்ளது. வெப்பமண்டலக் காடுகள் அழிவதற்கான காரணங்களில் இதன் பங்கு 8% என்று ஓர் ஆய்வு கண்டறிந்துள்ளது.  
சமகால காடழிப்பிற்கான மற்ற காரணங்களுள், அரசாங்க நிறுவனங்களின் ஊழலும் அடங்கும், செல்வம் மற்றும் அதிகாரத்தின் நியாயமற்ற விநியோகம்,  
மக்கள் தொகை வளர்ச்சி, அதிக மக்கள் தொகை, மற்றும் நகரமயமாக்கல் முதலியவையும் காடழிப்பிற்கு காரணங்களாகும். உலகமயமாக்கல் என்பது காடழிப்பிற்கு மற்றொரு காரணமாக கருதப்படுகிறது, இருந்தும் உலகமயமாக்கலின் விளைவுகளினால் (புதிய தொழிலாளர்களின் இடமாற்றும், மூலதனம், பொருட்கள், மற்றும் கருத்துக்கள்) வனங்கள் மீட்கப்பட்டு வளர்க்கப்பட்டு உள்ளன.வில் உள்ள மர கடைசி தொகுதி, எண்ணெய் பனை தோட்ட ஐந்து காடழிப்பு.]]  
2000 ஆம் ஆண்டு ஐக்கிய நாடுகள் சபையின் உணவு மற்றும் விவசாய அமைப்பு (FAO) ", ஓர் உள்ளூர் அமைப்பில் மக்கள் இயக்கவியல் பங்கு குறைவானதாகவோ அற்றும்ல்லது உறுதியானதாகவோ இருக்கலாம் " என்று கண்டறிந்துள்ளது . காடழிப்பு மக்கள் தொகை அதிகரிப்பினால் ஏற்படும் அழுத்தம் மந்தமான பொருளாதார, சமூக, தொழில்நுட்ப நிலைமைகள் ஆகியவற்றினால் ஏற்படலாம்.  
காட்டின் சூழலமைப்புக்களின் சீரழிவிற்குக் காரணம் வனப்பாதுகாப்பை விட, காடழிப்பு அதிக லாபம் மற்றும் பொருளாதார சலுகைகள் அளிப்பதேயாகும். காடுகளின் உரிமையாளர்கள் மற்றும் காடுகள் சார்ந்த சமூகங்களுக்கு பயன் தரும் வகையில், பல முக்கிய வன செயல்பாடுகளுக்கு சந்தையோ வெளிப்படையான பொருளாதார மதிப்போ இல்லை. உலகின் பார்வையில், கரிம தேங்கிடமாகவும் பல்லுயிரின காப்பிடமகவும் இருக்கும் காட்டின் நன்மைகள் பணக்கார வளர்ந்த நாடுகளையே சென்று அடைகிறது. இந்த சேவைகளுக்குப் போதுமான இழப்பீடு வளரும் நாடுகளுக்குக் கிடைப்பதில்லை என்றும் கருதுகிறார்கள். ஐக்கிய அமெரிக்கா போன்ற வளர்ந்த நாடுகள், பல நூற்றாண்டுகளுக்கு முன்பு தங்கள் காடுகளை வெட்டி இந்த காடழிப்பில் இருந்து பெரிதும் பயனடைந்தனர். ஆனால் வளரும் நாடுகளுக்கு அதே வாய்ப்புகள் மறுக்கப்பட்டதுடன், பணக்கார நாடுகளினால் ஏற்படுத்தப்பட்ட பிரச்னைக்கு இந்த ஏழை நாடுகள் வன பாதுகாத்தலுக்கு ஆகும் செலவுகளை ஏற்க வேண்டி உள்ளது வஞ்சத்தனமாகும்.  
கடந்த 30 ஆண்டுகளில் காடழிப்பு காரணிகளில் ஒரு மாற்றம் ஏற்பட்டுள்ளது. 19 ஆம் நூற்றாண்டின் பிற்பகுதியில் மற்றும் 20ஆம் நூற்றாண்டின் ஆரம்ப காலத்தில் வாழ்வு ஆதாரத்திர்க்காகவும், இந்தோனேசியா, லத்தீன் அமெரிக்கா, இந்தியா, ஜாவா முதலிய காலனியாதிக்கத்திற்கு உட்பட்ட நாடுகளில் அரசாங்க ஆதரவு பெற்ற அபிவிருத்தி திட்டங்ககள் போன்ற முதன்மை காரணங்களுக்காகவும் காடுகள் அழிக்கப்பட்டன. 1990களில் காடழிப்பு பிரித்தெடுக்கும் தொழில் நிறுவனங்கள், பெரிய அளவிலான கால்நடை பண்ணைகள், விரிவான விவசாயம் உள்ளிட்ட தொழில்துறை காரணிகளால் ஏற்பட்டது.
# காடழிப்பு

## சுற்றுச்சூழல் பிரச்சினைகள்

### வளிமண்டலம்

சட்டவிரோத எரிப்பு நடைமுறைகள்]]
ref></ref>
காடழிப்பு தொடர்ந்து நடந்து கொண்டு இருக்கும் ஒரு நிகழ்வாகும். இது காலநிலை மற்றும் புவியியலை வடிவமைக்கிறது.
காடழிப்பு புவியை வெப்பமடையச் செய்வதோடு, பச்சையக விளைவிற்கு முக்கிய காரணமாக கருதப்படுகிறது. வெப்ப மண்டல காடுகளை அழித்தல் சுமார் 20% உலக பச்சையக வாயுக்களின் உமிழ்விற்குக் காரணம். அரசாங்கங்களுக்கு இடையிலான காலநிலை மாற்றங்களைப் பற்றிய குழுவின் படி, முக்கியமாக வெப்ப மண்டலப் பகுதிகளில் கரியமிலவாயு உமிழ்வுகளில் மூன்றில் ஒருபங்கு காடழிப்பினால் ஏற்படுகின்றது. ஆனால் சமீபத்திய கணக்கீடுகளின் படி, காடழிப்பு மற்றும் காடுகள் சீரழிவினால் ஏற்படும் கரியமில வாயு வெளியேற்றம் மொத்த மனித கரியமில வாயு வெளியேற்றத்தில் 20% ஆகும். காடழிப்பு கரியமில வாயுவை நமது வளிமண்டலத்தில் தங்கச் செய்கிறது. கரியமில வாயு வளி மண்டலத்தில் அதிகமாக சேரும் போது அது படலம் போல் படர்ந்து சூரிய கதிர்களைத் தக்க வைத்துக் கொள்கிறது. இந்தக் கதிர்வீச்சு வெப்பமாக மாறுவதால் உலக வெப்ப மயமாதலுக்குக் காரணமாகிறது. இதையே பச்சையக விளைவு என்று அழைக்கிறோம். பிற தாவரங்கள் ஒளிச்சேர்க்கையின் போது வளிமண்டலத்தில் இருந்து கரிமப் பொருளை கரியமிலமாக உட்கொண்டு பிராண வாயுவை வெளியிடும். செழிப்பாக வளரும் மரங்களாலும் செழுமையான காடுகளாலும் மட்டுமே, ஓர் ஆண்டு அல்லது இன்னும் நீண்ட காலகட்டத்தில் கரிமப் பொருளை நீக்க முடியும். மரச் சிதைவினாலும் மற்றும் மரங்களை எரிப்பதாலும் கரிமப் பொருள் மீண்டும் வளிமண்டலத்தில் சேர்கிறது. கரிமப் பொருளைக் காடுகள் உட்கொள்வதற்கு, வெட்டப்பட்ட மரங்களைக் கொண்டு நீண்ட காலத்திற்கு நிலையான பொருள்களைச் செய்வதோடு மீண்டும் மரங்களைப் பயிர் செய்தல் வேண்டும். காடழிப்பு மண்ணில் உள்ள கரிமப் பொருள்கள் வெளியேறுவதற்குக் காரணமாகிறது. கரிமப் பொருள்களின் உறைவிடமாகிய காடுகள், சூழல் நிகழ்வுகளைப் பொருத்து, அவற்றின் தேங்கிடமாகவோ அல்லது மூலமாகவோ அமையலாம். முதிர்ந்த காடுகள் கரிமப் பொருள் ஆதாரமாகவோ அல்லது தேங்கிடமாகவோ மாறி மாறி அமைகின்றது. காடுகள் அழிக்கப்பட்ட பகுதிகளில், நிலம் வேகமாக வெப்பமாவதால் அவ்விடங்களில் காற்று மேலெழுந்து மேகங்கள் உருவாகி இறுதியில் அதிக மழைபொழிகிறது. புவி இயற்பியல் திரவ இயக்கவியல் ஆய்வகத்தின்படி, வெப்ப மண்டலக் காடழிப்பினால் ஏற்படும் விளைவுகளை ஆய்வு செய்யும் மாதிரிகள் வெப்பமண்டல வளிமண்டலத்தில் பரவலான ஆனால் மிதமான வெப்பநிலை உயர்வைக் காட்டுகிறது. எனினும், மாதிரி வெப்ப மண்டலங்கள் தவிர மற்ற பகுதிகளில் குறிப்பிடத்தக்க மாற்றங்களைக் காட்டவில்லை. மாதிரியில், வெப்ப மண்டலங்கள் தவிர மற்ற பகுதிகளில் காலநிலையில் எந்தக் குறிப்பிடத்தக்க மாற்றங்களும் இல்லை எனக் காட்டினாலும், பிழைகள் இருக்கலாம் மற்றும் முடிவுகள் முற்றிலும் திட்டவட்டமானவை இல்லை.  
மழைக்காடுகள் உலகின் பிராண வாயுவிற்கு முக்கிய பங்களிக்கிறது என்ற எண்ணத்திற்கு மாறாக ஆராய்ச்சியாளர்கள், வளிமண்டல பிராண வாயுவிற்கு மழைக்காடுகளின் பங்களிப்பு மிக குறைவானதே என்றும் காடழிப்பு வளிமண்டல பிராணவாயுவின் அளவை அதிகம் பாதிப்பதில்லை என்றும் கூறுகிறார்கள். இருப்பினும், காட்டை அழித்து வெளியிடம் ஆகுவதற்காக காட்டு --NSS-IITM-tamil (பேச்சு) 18:26, 20 ஏப்ரல் 2013 (UTC)தாவரங்கள் எரிக்கப்பட்டு சாம்பலாக்கப் படுவதினால் கரியமில வாயு வெளியாகி உலக வெப்பமயமாதலுக்குக் காரணமாகிறது. விஞ்ஞானிகள் வெப்பமண்டலக் காடுகளை அழிப்பதினால், வளிமண்டலத்தில் கரிமப் பொருளின் வெளியீடுகளில் ஆண்டு ஒன்றிற்கு 1.5 பில்லியன் டன்களாகும்.
# காடழிப்பு

## மண்

இடையீடு இல்லாத காடுகளில் மண்ணின் இழப்பு மிக குறைவாகும். ஒரு சதுர கிலோமீட்டர்க்கு சுமார் 2 மெட்ரிக் டன்களாகும். காடழிப்பினால் அதிகமான நீர் வழிந்தோடி விடுவதாலும், குப்பைகளினால் மண் பாதுகாப்பு குறைவதன் மூலமும், மண் அரிப்பு விகிதம் அதிகரிக்கிறது. மண்ணின் உவர்ப்பு தன்மை குறைவதால் வெப்பமண்டல மழைக்காடுகளில் மண்ணிற்கு இது ஒரு நன்மையாகவும் இருக்கிறது. வனவியல் நடவடிக்கைகள் மூலம் சாலைகள் விரிவாக்கம் மற்றும் இயந்திர மயமான உபகரணங்கள் பயன்பாட்டின் மூலம் அரிப்பு அதிகரிக்கிறது.  
சீனாவின் சாம்பல் மஞ்சள் நிறமான வண்டல் மண் பீடபூமியின் காடுகள் ஆயிரம் ஆண்டுகளுக்கு முன்பே அழிக்கப்பட்டன. அந்த நாள் முதல் மண் அரிப்பு ஏற்படுவதுடன். வியக்கத்தகு பள்ளதாக்குகள் உருவாக்கி அரிக்கப்பட்ட மண் ஆற்றுநீருக்கு மஞ்சள் நிறத்தைத் தருவதால் மஞ்சள் ஆறு என்ற பெயர் பெற்றது. காடழிப்பினால் ஆற்றில் அடிக்கடி வெள்ளம் ஏற்படுகிறது. அதனால் இந்த ஆற்றை சீனாவின் துன்பம் என்று அழைக்கிறார்கள்.  
மரங்கள் அகற்றப்படுவதால் எப்போதும் அரிப்பு விகிதம் அதிகரிப்பது இல்லை. தென்மேற்கு அமெரிக்க சில பகுதிகளில், புதர்கள் மற்றும் மரங்கள் புல்வெளி மீது படர்கிறது . மரங்கள் படர்ந்துள்ளதால் அவற்றிற்கு இடையே புல் இழப்பு அதிகரிக்கிறது. வெற்று பகுதிகளில் மண் அரிப்பு அதிகமாகிறது பண்டேலியர் தேசிய நினைவுச் சின்னத்தில் உள்ள அமெரிக்க வன சேவை, முன்பிருந்த சுற்றுச்சூழலை மீட்கவும், மற்றும் மரங்களை அகற்றி, மண் அரிப்பைக் குறைக்கவும் வழிவகைகளை ஆராய்ந்து வருகின்றன.  
மர வேர்கள் மண்ணை பிணைக்கவும், மற்றும் மண் போதுமான ஆழமற்று இருந்தால் அவற்றை அடியிலுள்ள பாறைப்படுகையுடன் இணைக்கவும் உதவுகிறது. செங்குத்தான சரிவுகளில் மரம் அகற்றப்படுவதினால் நிலச்சரிவு ஏற்பட்டு அருகே வாழும் மக்களுக்கு ஆபத்து அதிகரிக்கிறது.
# காடழிப்பு

## பல்லுயிரின வளம்

பல்லுயிரின வளம் சரிவிற்கு மனித அளவிலான காடழிப்பே காரணமாகும். மற்றும் உலக அளவில் பல இனங்களின் அழிவிற்கும் காரணமாக இருக்கிறது. காடுகள் உள்ள பகுதிகளை அகற்றுவதோ, அல்லது அழிப்பதோ சூழல் சீர்கேட்டிற்கும், பல்லுயிரின இழப்பிற்கும் காரணமாகிறது.  
காடுகள் பல்லுயிரின வளத்தை ஆதரிப்பதுடன் வனவிலங்கிற்கு வாழ்விடமாகவும் மருத்துவ தாவரங்கள் வளர்ச்சிக்கும் பாதுகாப்பிற்கும் சிறந்த இடமாகவும் திகழ்கிறது. காட்டிலுள்ள சில தாவர வகைகள் புதிய மருந்துகளுக்கு மாற்ற முடியாத மூலங்களாகும் அதாவது டாசோல் போன்றவை. காடழிப்பு ஈடு செய்ய முடியாத மரபணுவேறுபாடுகளை அழித்து விடுகிறது.  
வெப்பமண்டல மழைக்காடுகள் பூமியில் மிகவும் மாறுபட்ட சூழல் தொகுப்பாகும். உலகின் பிரபலமான பல்லுயிரின வளத்தில் 80% உயிரினவளம், வெப்பமண்டல மழைக்காடுகளில் காணப்படும். காடுகள் கணிசமான பகுதிகள் நீக்கப்பட்டதாலும் அழிக்கப்பட்டதாலும் பல்லுயிர்வளம் குறைந்து சுற்றுச்சூழல் சீர்கேடு ஏற்பட்டுள்ளது.  
மழைக்காடுகள் காடழிப்பினால் ஒரு நாளிற்கு 137 தாவர, விலங்கு மற்றும் பூச்சி இனங்கள் மற்றும் ஓர் ஆண்டுக்கு 50,000 உயிரினங்கள் அழிந்து கொண்டு இருக்கின்றன என்று மதிப்பிடப்பட்டுள்ளது. வெப்பமண்டல மழைக்காடுகளின் காடழிப்பே ஹோலுஸீன் மக்கள் அழிவிற்கு காரணமாகும். காடழிப்பினால் பாலூட்டிகளும் பறவைகளும் ஆண்டொன்றிற்கு ஒரு சிற்றினம் விகிதம் அழிந்து கொண்டு இருக்கின்றன. மொத்த உயிரினங்களுக்குள் வருடத்திற்கு சுமார் 23,000 இனங்கள் அழிந்து விடுகின்றன. தென்கிழக்கு ஆசியாவில் விலங்கு மற்றும் தாவர இனங்களில் 40% , 21 ம் நூற்றாண்டிற்குள் அழிந்து விடும் என்று கணிக்கப்பட்டுள்ளது. இந்த கணிப்புகள் பல கேள்விகளை எழுப்பியுள்ளது. தென்கிழக்கு ஆசிய பகுதிகளில் உள்ள காடுகள் தோட்டங்களாக மாற்றப்பட்டுள்ளன. அபாயத்திற்கு உள்ளாகிய சிற்றினங்களின் எண்ணிக்கை மிகக் குறைவு, மற்றும் மரங்களும் தாவரங்களும் பரந்து நிலையாக உள்ளன என்று 1995 ஆண்டின் செய்திக் குறிப்புகள் கூறுகின்றன.  
சிற்றினங்கள் அழிவு பற்றிய அறிவியல் விளக்கங்கள் போதுமானதாக இல்லாததால் காடழிப்பினால் ஏற்படும் பல்லுயிர் இழப்பைப் பற்றிய கணிப்புகள் துல்லியமாக இருப்பதில்லை. காடு சார்ந்த பல்லுயிர் இழப்பு பற்றிய கணிப்புகள் எல்லாம் காடுகள் அழிந்தால், இனங்களின் எண்ணிக்கை அதேபோல் குறையும் என்று ஓர் அடிப்படை அனுமானத்தை அடிப்படையாகக் கொண்டுள்ளன. காடழிப்பினால் ஏற்படும் வாழ்விட இழப்பு மட்டுமே பெரிய அளவில் சிற்றினங்கள் இழப்பை ஏற்படுத்துவது இல்லை. மாதிரிகள் உண்மையான காடழிப்பு நடந்து பகுதிகளில் அச்சுறுத்தலுக்கு உட்பட்ட இனங்களின் எண்ணிக்கையை மிகைப்படுத்திக் காட்டுகின்றன.  
பிரேசிலிய அமேசான் பற்றிய ஒரு சமீபத்திய ஆய்வு இதுவரை அழிவுகள் இல்லாத போதிலும் கணிக்கப்பட்ட அழிவுகளில் 90 சதவீகிதம் அடுத்த 40 ஆண்டுகளில் ஏற்படும் என்று கூறுகிறது.
# காடழிப்பு

## பொருளாதார பாதிப்பு

உயிரியல் பன்முகத்தன்மை(CBD) பற்றி பான் நகரில் நடந்த மாநாட்டில் காடழிப்பு மற்றும் இயற்கை சீர்கேடுகளினால் உலகில் உள்ள ஏழைகளின் வாழ்க்கைத் தரத்தின் குறைவோடு 2050க்குள் உலகின் ஜிடிபி 7% குறைந்துவிடும் என்று அறிக்கை கூறுகிறுது. வரலாற்று ரீதியாக, நீர் மற்றும் விவசாய நிலங்கள் மனித சமூகத்தின் வளர்ச்சிக்கு உதவியதைப் போலவே காடுகளில் இருந்து கிடைத்த வனப்பொருள்கள்களின் பயன்பாடு ஒரு முக்கிய பங்காற்றியது. இன்றும் வளர்ந்த நாடுகளில் கட்டிடம் வீடுகள் முதலியவற்றிற்கும் மரக்கூழ் காகிதம் செய்யவும் மரங்களைப் பயன்படுத்துகிறார்கள். வளரும் நாடுகளில் உள்ள கிட்டத்தட்ட மூன்று பில்லியன் மக்கள் வெப்ப மூட்டுவதற்கும் மற்றும் சமையலுக்கும் விறகுகளைச் சார்ந்திருக்கிறார்கள்.  
காட்டு உற்பத்திப் பொருட்களின் தொழில்துறை வளர்ந்த மற்றும் வளரும் நாடுகளின் பொருளாதாரத்தில் ஒரு பெரிய பகுதியாகும். குறுகிய கால நலன்களுக்காக, காடுகளை வேளாண்மை நிலங்களாக மாற்றுவதும், காடுகளிலிருந்து கிடைக்கும் மரப் பொருட்களை அதிகமாக சுரண்டுவதும், பொதுவாக நீண்ட கால வருமானம் மற்றும் நீண்ட கால உயிரியல் உற்பத்தி இழப்பை ஏற்படுத்துகிறது. மேற்கு ஆப்பிரிக்கா, மடகாஸ்கர், தென்கிழக்கு ஆசியா மற்றும் பல பகுதிகளில் சரிந்துவரும் மரம் அறுவடைகளினால் குறைந்த வருவாய் ஏற்பட்டுள்ளது. சட்ட விரோதமாக மரம் வெட்டுவதால் ஆண்டுதோறும் தேசிய பொருளாதாரத்திற்கு, பில்லியன் டாலர்கள் இழப்பு ஏற்படுத்துகிறது.  
வேகமாக வளர்ந்து வரும் பொருளாதாரங்கள் காடழிப்பிற்கு ஒரு காரணமாகும். வேகமாக வளர்ந்து வரும் மக்கள் தொகை மற்றும் மிக விரைவான பொருளாதார (தொழில்துறை) வளர்ச்சி கொண்ட உலகின் வளரும் நாடுகளில் காடழிப்பின் பாதிப்பு அதிகம் இருக்கும். 1995 ஆம் ஆண்டு, வளரும் நாடுகளில் பொருளாதார வளர்ச்சி 6% ஆகும். வளர்ந்த நாடுகளில் வளர்ச்சி 2% ஆகும். நம் மக்கள் தொகை வளர, புதிய வீடுகள், சமூகங்கள், மற்றும் நகரங்களில் விரிவாக்கம் ஏற்படும். புதிய விரிவாக்கத்தை இணைக்கும் சாலைகள், நம் அன்றாட வாழ்வில் ஒரு முக்கியமான பகுதியாகும். கிராமப்புற சாலைகள் மூலம் பொருளாதாரத்தில் மேம்பாடு ஏற்படுவதோடு, காடழிப்பும் அதிகமாகிறது. அமேசான் பெரும்பாலான பகுதிகளில் சாலைகளை சுற்றியுள்ள 100 கி.மீ.க்குள் காடழிப்பு ஏற்பட்டுள்ளது.
# காடழிப்பு

## இந்தியாவில் காடழிப்பு

1951 முதல் 1980 வரையில் ஐந்து இட்சம் எக்டேர் காடுகள் அணைக்கட்டுப் பாசனத்திட்டங்களுக்காக அழிக்கப்பட்டன.
# காடழிப்பு

## காடுகள் பெருக்கல்

உலகின் பல பகுதிகளில், குறிப்பாக கிழக்கு ஆசிய நாடுகளில், காடாக்கல் மற்றும் காடு வளர்ப்பு காட்டுப் பகுதிகளை அதிகரித்து வருகிறது. உலகின் 50 அதிக காடுகள் உடைய நாடுகளுக்குள் 22 நாடுகளில் கானகத்தின் அளவு அதிகரித்துள்ளது. ஆசியாவில் 2000 மற்றும் 2005 இடையே காடுகள் 1 மில்லியன் ஹெக்டேர் அளவு அதிகரித்துள்ளது. எல் சால்வடோர் உள்ள வெப்ப மண்டல வனங்கள் 1992 மற்றும் 2001 இடையே 20%க்கும் மேல் விரிவடைந்துள்ளது. 2050க்குள் உலக வனப்பகுதியின் பரப்பளவு 10% (இந்தியாவின் பரப்பளவு) அதிகரிக்கும் என எதிர்பார்க்கப்படுகிறது.  
சீனா மக்கள் குடியரசில் காடுகளுக்கு பெரிய அளவில் பேரழிவு ஏற்பட்டது. அரசு கடந்த காலத்தில் ஒவ்வொரு உடல்வலிமைவுடைய 11 வயது மற்றும் 60 வயதிற்குள் உள்ள ஆண்கள் ஆண்டுக்கு மூன்று முதல் ஐந்து மரங்கள் வரை நட வேண்டும் அல்லது சமமான அளவு மற்ற காட்டு சேவைகள் செய்ய வேண்டும் என்று கோரியுள்ளானர். குறைந்த பட்சம் 1 பில்லியன் மரங்கள் 1982 முதல் ஒவ்வொரு ஆண்டும் சீனாவில் நடப்பட்டு வருகின்றன என்று கூறுகின்றனர். மேலும்,மரங்கள் நடுவதன் மூலம் கோபி பாலைவனம் விரிவடைவதை தடுப்பதையும் நிறுத்துவதையும் நோக்கமாக கொண்ட சீனா பசுமைசுவர் திட்டத்தை அறிமுகப்படுத்தியது. எனினும், நட்டப் பின்னர் அதிக சதவீதம் (75%) மரங்கள் அழிந்து விடுவதன் காரணமாக, இந்த திட்டம் மிகவும் வெற்றிகரமாக இல்லை. 1970ல் இருந்து சீனாவில் காட்டு பகுதியில் ஒரு 47 மில்லியன் ஹெக்டேர் அதிகரிப்பு உள்ளது. சீனாவில் மரங்கள் எண்ணிக்கை சுமார் 35 பில்லியன் காடுகள் நிறைந்த நிலப்பகுதி 4.55% மாக அதிகரித்துள்ளது. வனப்பகுதி 20 ஆண்டுகளுக்கு முன்னர் 12% ஆக இருந்தது, இப்போது 16,55% ஆகும்.  
வான்வழி காடுகளை மீளமைத்தல், மண் அரிப்பு கட்டுப்டுத்தும் அமைப்பு மற்றும் கடல் நீர் பசுமையகம் அதனோடு இணைந்து சஹாரா வன திட்டம் முதலியவை சீனாவின் ஆர்வமான திட்டங்கள் ஆகும்.  
மேற்கத்திய நாடுகளில் ஒரு நிலைநிறுத்தப்பட்ட முறையில் அறுவடை மற்றும் உற்பத்தியான மரப்பொருட்களை நுகர்வோர் தேவை என கருதுவதால் வன துறை தங்கள் வன மேலாண்மை மற்றும் மர அறுவடை நடைமுறைகளை அதிகரித்து வருகின்றனர்.  
ஆர்போர் டே அறக்கட்டளை மழை வன மீட்பு திட்டம் காடழிப்பு தடுக்க உதவும் தொண்டு நிறுவனமாகும் . தொண்டுநிறுவனங்கள் மரம் வெட்டும் நிறுவனங்கள் அதை வாங்குவதற்கு முன்பே மழைக்காடுகள் நிலத்தை பாதுகாப்பதற்காக நன்கொடை பணத்தை பயன்படுத்துகிறது. இந்த நிறுவனம் காட்டு நிலத்தில் வாழும் பழமையான பழங்குடியினர் வாழ்க்கையையும் பாதுகாக்கிறது. சர்வதேசசமூக வனவியல், குளுமை பூமி, இயற்கை பாதுகாப்பு, இயற்கைக்கான உலகளாவிய நிதியம், சர்வதேசபாதுகாப்பு, ஆப்பிரிக்க பாதுகாப்பு அறக்கட்டளை மற்றும் பச்சைஅமைதி போன்ற நிறுவனங்கள் காட்டின் வாழ்விடங்களை பாதுகாப்பதில் கவனம் செலுத்துகிறது. குறிப்பாக பச்சை அமைதி நிறுவனம் வளமான காடுகளின் வரைப்படத்தை இணையதளத்தில் வெளியிட்டுள்ளது. மனித இனத்திற்கு முன்பு (8000 ஆண்டுகளுக்கு முன்பு) மற்றும் தற்போதைய (குறைந்த) காடுகள் அளவு காட்டும் எளிய கருப்பொருள் வரைபடத்தை உலக வளங்கள் நிறுவனம் வெளியிட்டுள்ளது. இந்த வரைபடங்கள் மக்களால் ஏற்பட்ட சேதத்தை சரிசெய்ய தேவையான காடு வளர்ப்பு அளவை குறிக்கும்.
# சர்மிளாவின் இதய ராகம்

**சர்மிளாவின் இதய ராகம்** இலங்கையில் தயாரிக்கப்பட்ட முதலாவது தமிழ் வர்ணத்திரைப்படம். இது 1993இல் திரையிடப்பட்டது. இலங்கையின் வாரப் பத்திரிகையான சிந்தாமணியில் ஜெக்கியா ஜுனைதீன் என்ற பெண் எழுத்தாளர் 32 வாரங்களாக எழுதிய ஒரு தொடர்கதை மிகுந்த வரவேற்பைப் பெற்றதோடு, நாவலாகவும் வெளி வந்தது. இவரது கணவரான பேராதனை ஜுனைதீன் ஏற்கனவே இலங்கையில் தயாரான ஆங்கிலப்படங்களில் பணியாற்றிய அனுபவம் உள்ளவர். ஈழத்துத் தமிழ்த்திரைப்படங்களான டாக்சி டிரைவர், தெய்வம் தந்த வீடு ஆகியவற்றுக்கும் திரைக்கதை, வசனம் எழுதியவர். எனவே தனது மனைவியின் நாவலை படமாக்க நினைத்தார். இலங்கையின் மூன்று இனத்துக் கலைஞர்களையும் சம்பந்தப்படுத்தி படத்தை ஆரம்பித்தார். ஆனால் படம் நீண்ட காலம் தயாரிப்பில் இருந்துவிட்டது.  
சிங்களத் திரைப்படங்களில் சற்று பிரபலமாக இருந்த சசி விஜேந்திரா, வீணா ஜெயக்கொடி இருவரும் பிரதான பாத்திரங்களிலும், எஸ். ராம்தாஸ், கே. எஸ். பாலச்சந்திரன், எம். எம். ஏ. லத்தீப், கே. ஏ. ஜவாஹர், எஸ். விஸ்வநாதராஜா போன்ற பலர் துணைப் பாத்திரங்களிலும் நடித்தார்கள். சிங்களப் படங்களை இயக்கிய சுனில் சோம பீரிஸ் இந்தப் படத்தை இயக்கினார். படப்பிடிப்பு செய்தவர் ஜே. ஜே. யோகராஜா. சரத் தசநாயக்காவின் இசையில், விஸ்வநாதராஜா, இஸ்மாலிகா, ஜுனைதீன் எழுதிய பாடல்களை, முத்தழகு, கலாவதி, எஸ். வீ. ஆர். கணபதிப்பிள்ளை, ராணி ஜோசப் ஆகியோர் பாடினார்கள்.
# சர்மிளாவின் இதய ராகம்

## குறிப்பு

- 1989இல் தயாரித்து முடிக்கப்பட்ட இந்தத் திரைப்படம் 4 வருடங்கள் கழிந்தபின்னரே 1993இல் திரைக்கு வந்தது.
- இத்திரைப்படம் "ஒப மட்ட வாசனா" என்ற தலைப்பில் சிங்களத்தில் மொழிமாற்றம் செய்யப்பட்டது.
# சர்மிளாவின் இதய ராகம்

## வெளி இணைப்பு

- சர்மிளாவின் இதயராகம் பற்றிய கட்டுரை - கே.எஸ்.பாலச்சந்திரன்
# குமார் பொன்னம்பலம்

**குமார் பொன்னம்பலம்** (ஆகத்து 12, 1940 - சனவரி 5, 2000) இலங்கைத் தமிழ் அரசியல்வாதியும் வழக்கறிஞரும் ஆவார். இவர் அகில இலங்கை தமிழ் காங்கிரஸ் கட்சியின் நிறுவனர் ஜி. ஜி. பொன்னம்பலத்தின் மகனாவர். குமார் பொன்னம்பலம் 2000, சனவரி 5 இல் கொழும்பு வெள்ளவத்தை இராமகிருஷ்ண வீதியில் இனந்தெரியாதோரால் சுட்டுக் கொல்லப்பட்டார். இவரது மகன் கஜேந்திரகுமார் தற்போது தமிழ்க் காங்கிரஸ் கட்சியின் தலைவராக உள்ளார்.
# குமார் பொன்னம்பலம்

## வாழ்க்கைக் குறிப்பு

யாழ்ப்பாணம், வடமராட்சியில் ஜி. ஜி. பொன்னம்பலம், ரோஸ் அழகுமணி கிளவ் ஆகியோருக்குப் பிறந்தவர் குமார். யாழ்ப்பாணம் அரச அதிபராக இருந்த முருகேசம்பிள்ளை என்பவரின் மகள் யோகலட்சுமியை மணந்தார். தந்தையைப் போலவே இவரும் சட்டம் பயின்று பாரிஸ்டர் ஆகி வழக்கறிஞராகப் பணியாற்றினார்.
# குமார் பொன்னம்பலம்

## அரசியல் வாழ்க்கை

1966 ஆம் ஆண்டு முதல் தமிழ்க் காங்கிரசுக் கட்சியின் இளைஞர் அணிச் செயலாளராக இருந்த குமார் பொன்னம்பலம், 1977 ஆம் ஆண்டில் தந்தை இறந்த பின்னர் அக்கட்சியின் தலைவரானார்.
# குமார் பொன்னம்பலம்

## அரசியல் வாழ்க்கை

### கூட்டணியுடன் கருத்து வேறுபாடு

இவர் சார்ந்திருந்த தமிழ்க் காங்கிரஸ் கட்சி 1970 ஆம் ஆண்டுக்குப் பின்னர் தமிழர் கூட்டணியின் ஒரு உறுப்புக் கட்சி ஆகியது. தமிழர் கூட்டணி உருவாக்கப்பட்ட பின்னர் 1977 ஆம் ஆண்டில் நடைபெற்ற பொதுத்தேர்தலுக்கு முன்னரே குமாரின் தந்தை ஜீ. ஜீ. பொன்னம்பலமும், எஸ். ஜே. வி. செல்வநாயகமும் காலமாகிவிட்டனர். இத் தேர்தலில் கூட்டணி சார்பில், தனது தந்தை பல தடவைகள் போட்டியிட்டு வெற்றி பெற்ற யாழ்ப்பாணம் தேர்தல் தொகுதியில் போட்டியிடுவதற்குக் குமார் பொன்னம்பலம் விருப்பம் கொண்டிருந்தார். எனினும் ஏற்கனவே உறுப்புக் கட்சிகள் வெற்றி பெற்ற தொகுதியிலேயே அக்கட்சியினர் போட்டியிட வேண்டும் என்ற கொள்கைக்கு அமையக் காங்கிரஸ் கட்சியினருக்கு, யாழ்ப்பாணத் தொகுதி ஒதுக்கப்படவில்லை, பதிலாக வட்டுக்கோட்டைத் தொகுதி குமாருக்கு ஒதுக்கப்பட்டது. இதை ஏற்றுக் கொள்ளாத குமார் யாழ்ப்பாணத் தொகுதியில் தனித்துப் போட்டியிட முடிவு செய்தார். எனினும் இவரால் வெற்றி பெற முடியவில்லை. கூட்டணி சார்பில் எத்தொகுதியிலும் போட்டியிட்டு வெற்றிபெற முடியும் என்ற நிலை இருந்தும், கிடைத்த தொகுதியை ஏற்காது தனித்துப் போட்டியிட்டதன் மூலம் தனது வாழ்வில் நாடாளுமன்ற உறுப்பினராகும் வாய்ப்பை அவர் இழந்தார்.
# குமார் பொன்னம்பலம்

## அரசியல் வாழ்க்கை

### 1977 தேர்தலுக்குப் பின்

1977 ஆம் ஆண்டுப் பொதுத் தேர்தலுக்குப் பின்னர் தமிழ்க் காங்கிரஸ் கட்சியை மீண்டும் தனியாக இயங்கச் செய்வதில் குமார் ஆர்வம் காட்டினாலும், பெரும்பாலான காங்கிரஸ் தலைவர்கள் கூட்டணியிலேயே இயங்கினர். இத் தேர்தலுக்குப் பின்னர் தமிழ்ப் பகுதிகளில் மிதவாதிகளின் கை தாழ்ந்து வந்தது. தீவிரவாதம் முனைப்புடன் தலை தூக்கியது. காலப்போக்கில் சொந்தக் காலில் நின்று தேர்தல்களில் போட்டியிடுவதற்கு எந்த மிதவாதக் கட்சிக்குமே வாய்ப்புக் கிட்டவில்லை.  
எனினும், முழு நாட்டுக்கும் நடைபெற அதிபர் தேர்தலில் குமார் பொன்னம்பலம் போட்டியிட்டார். வெற்றிபெற முடியாது என்பது உறுதியாக இருந்தும், தமிழீழத்துக்கான, நாடு முழுவதிலும் உள்ள தமிழ் மக்களின் ஆதரவை வெளிப்படுத்தும் நோக்கில் தமிழ் மக்கள் அனைவரும் தனக்கு வாக்களிக்க வேண்டும் என்று அவர் கேட்டுக்கொண்டார்.
# குமார் பொன்னம்பலம்

## அரசியல் வாழ்க்கை

### நாடாளுமன்ற அரசியலுக்கு வெளியே

நாடாளுமன்ற அரசியலில் இவருக்கு வெற்றிகள் கிட்டாவிட்டாலும், அதற்கு வெளியே இலங்கைத் தமிழ் மக்களின் உரிமைகளுக்காகப் பாடுபட்டார். அரசியல் காரணங்களுக்காகக் கைது செய்யப்பட்ட தமிழ் இளைஞர்கள் சார்பில் நீதிமன்றங்களில் வாதாடினார். எவ்விடத்திலும், தமிழ் மக்களுக்குச் சார்பான கருத்துக்களைத் துணிவாக வெளியிட்டு வந்தார். இதனால், இனவாதிகள் இவரை வெறுத்தனர். இதன் உச்சக் கட்டமாக இனவாதிகளால் குமார் சுட்டுக் கொல்லப்பட்டார்.  
இவர் இறந்த பின்னர், விடுதலைப் புலிகள் இவருக்கு மாமனிதர் விருது வழங்கிக் கௌரவித்தனர்.
# குமார் பொன்னம்பலம்

## வெளியிணைப்புகள்

- தமிழ் நேஷன் - 20 ஆம் நூற்றாண்டின் நூறு தமிழர்கள்.
- தமிழர் தம் விடிவுக்காய் தன்னுயிர் ஈந்த மாமனிதர் குமார் பொன்னம்பலம்
- குமார் பொன்னம்பலம் - மனித உரிமைகளுக்கான தமிழ் மையம்
- மாமனிதர் குமார் பொன்னம்பலம் - விநாயகமூர்த்தி
- இலங்கையில் தமிழ்த் தேசியப் போராட்டத்தின் அரசியல் இயங்கியல் - குமார் பொன்னம்பலம்
- சிங்களவரின் விட்டுக்கொடுக்காத தன்மை - குமார் பொன்னம்பலம்
- ஐம்பதுக்கு ஐம்பது - எனது தந்தையின் கோரிக்கை - குமார் பொன்னம்பலம்
- முன்னணித் தமிழ் அரசியல்வாதி இலங்கைத் தலைநகரில் கொல்லப்பட்டார்
# ஏப்ரல் 17

## நிகழ்வுகள்

- 1080 &ndash; டென்மார்க் மன்னர் மூன்றாம் அரால்ட் இறந்தார். நான்காம் கானூட் புதிய மன்னராக முடி சூடினார்.
- 1492 &ndash; மசாலாப் பொருட்களை ஆசியாவில் கொள்வனவு செய்யும் உரிமையை கொலம்பசு எசுப்பானிய அரசிடம் இருந்து பெற்றுக் கொண்டார்.
- 1521 &ndash; லூதரனியம் தொடர்பான படிப்புகளுக்காக மார்ட்டின் லூதருக்கு எதிரான வழக்கு ஆரம்பமானது.
- 1797 &ndash; சர் ரால்ஃப் அபர்குரொம்பி புவெர்ட்டோ ரிக்கோவின் சான் வான் நகரைத் தாக்கினார். அமெரிக்கக் கண்டத்தில் எசுப்பானியப் பிரதேசங்கள் மீது நடந்த மிகப்பெரும் ஊடுருவலாக இது கணிக்கப்படுகிறது.
- 1861 &ndash; அமெரிக்க உள்நாட்டுப் போர்: வர்ஜீனியா ஐக்கிய அமெரிக்காவில் இருந்து விலகி, அமெரிக்க மாநிலங்களின் கூட்டமைப்பில் 8-வது மாநிலமாக இணைந்தது.
- 1864 &ndash; அமெரிக்க உள்நாட்டுப் போர்: கூட்டமைப்புப் படைகள் வட கரொலைனாவின் பிளைமவுத் நகரத் தாக்குதலை ஆரம்பித்தன.
- 1895 &ndash; முதலாம் சீன சப்பானியப் போரை முடிவுக்குக் கொண்டு வந்த ஒப்பந்தம் இரு நாடுகளுக்கும் இடையே கையெழுத்தானது. தோற்கடிக்கப்பட்ட சிங் ஆட்சி கொரியா மீதான இறைமையைக் கைவிட்டது. சீனக் குடியரசின் பெங்கியெனின் தெற்குப் பகுதியை சப்பானிடம் கொடுத்தது.
- 1912 &ndash; உருசியப் படையினர் சைபீரியாவின் வடகிழக்கில் பணிநிறுத்தம் செய்த தங்கச் சுரங்கத் தொழிலாளர் மீது சுட்டதில் 150 பேர் கொல்லப்பட்டனர்.
- 1941 &ndash; இரண்டாம் உலகப் போர்: யுகோசுலாவியப் பேரரசு செருமனியிடம் சரணடைந்தது.
- 1945 &ndash; இரண்டாம் உலகப் போர்: இத்தாலியின் மொண்டீசு நகரம் நாட்சிகளிடம் இருந்து விடுவிக்கப்பட்டது.
- 1946 &ndash; கடைசி பிரான்சியப் படையினர் சிரியாவில் இருந்து வெளியேறினர்.
- 1949 &ndash; அயர்லாந்தின் 26 மாவட்டங்கள் பொதுநலவாய அமைப்பில் இருந்து விலகின.
- 1961 &ndash; அமெரிக்க உளவு நிறுவனமான சிஐஏயினால் பயிற்சியளிக்கப்பட்ட கியூபா அகதிகள் குழு ஒன்று பிடெல் காஸ்ட்ரோவைப் பதவியில் இருந்து அகற்றும் நோக்குடன் பன்றிகள் விரிகுடாவில் தரையிறங்கியது.
- 1969 &ndash; செக்கோசிலவாக்கியாவின் கம்யூனிஸ்ட் கட்சித் தலைவர் அலெக்சாண்டர் டூப்செக் பதவியில் இருந்து அகற்றப்பட்டார்.
- 1970 &ndash; அப்போலோ 13 விண்கப்பல் பழுதடைந்த நிலையில் தனது பயணத்தை இடைநிறுத்தி பூமிக்குத் திரும்பியது.
- 1971 &ndash; முஜிபுர் ரகுமான் தலைமையில் வங்காள தேச மக்கள் குடியரசு அமைக்கப்பட்டது.
- 1975 &ndash; கம்போடியாவில் கெமர் ரூச் படைகள் தலைநகர் நோம் பென்னைக் கைப்பற்றின. கம்போடிய அரசு சரணடைந்தது.
- 1978 &ndash; ஆப்கானித்தானின் இடதுசாரி அரசியல்வாதி மீர் அக்பர் கைபர் படுகொலை செய்யப்பட்டார்.
- 1986 &ndash; 335 ஆண்டுகள் போரை முடிவுக்குக் கொண்டு வரும் ஒப்பந்தம் நெதர்லாந்துக்கும் சில்லி தீவுகளுக்கும் இடையில் கைச்சாத்தானது.
- 2004 &ndash; இந்தியத் திரைப்பட நடிகை சௌந்தர்யா பெங்களூரில் விமான விபத்தில் இறந்தார்.
- 2006 &ndash; டெல் அவீவ் உணவகம் ஒன்றில் பல்லத்தீன தற்கொலைக் குண்டு ஒன்று வெடித்ததில் 11 பேர் கொல்லப்பட்டனர், 70 பேர் காயமடைந்தனர்.
- 2013 &ndash; அமெரிக்காவின் டெக்சசு மாநிலத்தில் உரத் தயாரிப்பு நிறுவனம் ஒன்றில் இடம்பெற்ற ஒரு வெடி விபத்தில் 15 பேர் உயிரிழந்தனர்.
- 2014 &ndash; நாசாவின் கெப்லர் விண்கலம் பிறிதொரு விண்மீனின் வாழ்தகமைப் பகுதியில் புவிக்கு ஒப்பான கோள் ஒன்று இருப்பதை உறுதிப்படுத்தியது.
# ஏப்ரல் 17

## பிறப்புகள்

- 44 &ndash; எவரிஸ்துஸ் (திருத்தந்தை) (இ. 107)
- 1598 &ndash; ஜியோவானி ரிக்கியொலி, இத்தாலிய மதகுரு, வானியலாளர் (இ. 1671)
- 1756 &ndash; தீரன் சின்னமலை, இந்திய விடுதலைப் போராட்ட வீரர் (இ. 1805)
- 1887 &ndash; இசுடெபானி ஹோரோவிட்சு, போலந்து வேதியியலாளர் (இ. 1942)
- 1899 &ndash; வின்சென்ட் விகில்சுவொர்த், பிரித்தானிய உயிரியலாளர் (இ. 1994)
- 1910 &ndash; அடிகளாசிரியர், தமிழகத் தமிழறிஞர் (இ. 2012)
- 1912 &ndash; தகழி சிவசங்கரப் பிள்ளை, மலையாள எழுத்தாளர் (இ. 1999)
- 1915 &ndash; சிறிமாவோ பண்டாரநாயக்கா, இலங்கையின் 6வது பிரதமர் (இ. 2000)
- 1916 &ndash; ஆ. தியாகராசா, இலங்கை அரசியல்வாதி, கல்வியாளர் (இ. 1981)
- 1917 &ndash; வ. சுப. மாணிக்கம், தமிழகத் தமிழறிஞர், கவிஞர் (இ. 1989)
- 1959 &ndash; சான் பீன், ஆங்கிலேய நடிகர்
- 1966 &ndash; விக்ரம், தமிழ்த் திரைப்பட நடிகர்
- 1972 &ndash; முத்தையா முரளிதரன், இலங்கைத் துடுப்பாளர்
- 1979 &ndash; சித்தார்த், தென்னிந்தியத் திரைப்பட நடிகர், பாடகர்
- 1981 &ndash; சாந்தி சௌந்திரராஜன், தமிழக தடகள விளையாட்டு வீராங்கனை
- 1981 &ndash; மயூரன் சுகுமாரன், இந்தோனேசியாவில் துப்பாக்கியால் சுட்டு மரண தண்டனை நிறைவேற்றப்பட்ட ஆத்திரேலியத் தமிழர் (இ. 2015)
# ஏப்ரல் 17

## இறப்புகள்

- 1680 &ndash; கத்தேரி தேக்கக்விதா, அமெரிக்கப் புனிதர் (பி. 1656)
- 1790 &ndash; பெஞ்சமின் பிராங்கிளின், அமெரிக்கக் கண்டுபிடிப்பாளர், அரசியல்வாதி (பி. 1706)
- 1859 &ndash; தாந்தியா தோபே, இந்திய விடுதலைப் போராட்ட வீரர் (பி. 1814)
- 1942 &ndash; சான் பத்தீட்டு பெரென், நோபல் பரிசு பெற்ற பிரான்சிய-அமெரிக்க இயற்பியலாளர் (பி. 1870)
- 1946 &ndash; வலங்கைமான் சங்கரநாராயண சீனிவாச சாஸ்திரி, இந்திய அரசியல்வாதி, நிர்வாகி, கல்வியாளர் (பி. 1869)
- 1975 &ndash; சர்வபள்ளி இராதாகிருஷ்ணன், இந்தியாவின் 2வது குடியரசுத் தலைவர் (பி. 1888)
- 1989 &ndash; மு. ச. காரியப்பர், இலங்கை அரசியல்வாதி (பி. 1899)
- 1992 &ndash; புலியூர்க் கேசிகன், தமிழக எழுத்தாளர், உரையாசிரியர், பதிப்பாசிரியர் (பி. 1923)
- 1994 &ndash; ரோஜர் ஸ்பெர்ரி, நோபல் பரிசு பெற்ற அமெரிக்க மருத்துவர் (பி. 1913)
- 2004 &ndash; சௌந்தர்யா, தென்னிந்திய நடிகை (பி. 1971)
- 2013 &ndash; டி. கே. ராமமூர்த்தி, தென்னிந்திய திரைப்பட இசையமைப்பாளர் (பி. 1922)
- 2013 &ndash; வி. எஸ். ரமாதேவி, கருநாடக மாநிலத்தின் 13வது ஆளுநர் (பி. 1934)
- 2014 &ndash; கபிரியேல் கார்சியா மார்க்கேஸ், நோபல் பரிசு பெற்ற கொலம்பிய எழுத்தாளர் (பி. 1927)
- 2014 &ndash; கர்பால் சிங், மலேசிய அரசியல்வாதி (பி. 1940)
- 2015 &ndash; கி. லோகநாதன், மலேசியத் தமிழறிஞர், உளவியலாளர் (பி. 1940)
- 2021 &ndash; விவேக், தமிழகத் திரைப்பட நகைச்சுவை நடிகர் (பி. 1961)
# ஏப்ரல் 17

## சிறப்பு நாள்

- உலக ஈமோபீலியா நாள்
- பெண்கள் நாள் (காபோன்)
- விடுதலை நாள் (சிரியா, பிரான்சிடம் இருந்து 1946)
# ஏப்ரல் 18

## நிகழ்வுகள்

- 1025 &ndash; போலசுலாவ் சுரோப்றி போலந்தின் முதலாவது மன்னராக முடி சூடினார்.
- 1506 &ndash; இன்றைய புனித பேதுரு பேராலயத்திற்கான அடிக்கல் நாட்டப்பட்டது.
- 1521 &ndash; மார்ட்டின் லூதருக்கு எதிரான விசாரணைகள் இரண்டாம் நாளாக இடம்பெற்றது. தனது லூதரனியம் பற்றிய கற்பித்தலை நிறுத்த அவர் உடன்படவில்லை.
- 1797 &ndash; நியுவியெட் என்ற இடத்தில் பிரெஞ்சுப் படைகள் ஆஸ்திரியர்களை வென்றனர்.
- 1835 &ndash; ஆஸ்திரேலியாவில் மெல்பேர்ண் நகரம் அமைக்கப்பட்டது.
- 1864 &ndash; புருசிய-ஆஸ்திரிய கூட்டு இராணுவத்தினர் டென்மார்க்கைத் தோற்கடித்து சிலெசுவிக் மாகாணத்தைக் கைப்பற்றினர். அதன் பின்னர் ஏற்பட்ட அமைதி ஒப்பந்தத்தை அடுத்து டென்மார்க் இம்மாகாணத்தை இழந்தது.
- 1880 &ndash; மிசோரியில் வீசிய புயல் காற்றினால் 99 பேர் உயிரிழந்தனர்.
- 1897 &ndash; கிரேக்கத்திற்கும் உதுமானியப் பேரரசுக்கும் இடையே போர் மூண்டது.
- 1902 &ndash; குவாத்தமாலாவில் 7.5 அளவு நிலநடுக்கம் ஏற்பட்டதில் 800–2,000 பேர் வரை உயிரிழந்தனர்.
- 1906 &ndash; அமெரிக்காவின் சான் பிரான்சிஸ்கோவில் ஏற்பட்ட நிலநடுக்கத்தில் நகரில் 3,000 பேர் வரையில் உயிரிழந்தனர். நகரம் தீப்பிடித்தில் பெரும் சேதம் ஏற்பட்டது.
- 1909 &ndash; ஜோன் ஆஃப் ஆர்க் திருத்தந்தை பத்தாம் பயசினால் புனிதப்படுத்தப்பட்டார்.
- 1912 &ndash; கடலில் மூழ்கிய டைட்டானிக் கப்பலில் உயிர் பிழைத்த 705 பேர் நியூ யோர்க் வந்து சேர்ந்தனர்.
- 1930 &ndash; பிபிசி வானொலி தனது வழமையான மாலைச் செய்தி அறிக்கையில் *இந்நாளில் எந்த செய்திகளும் இல்லை* என அறிவித்தது.
- 1942 &ndash; இரண்டாம் உலகப் போர்: யப்பானின் டோக்கியோ, யோக்கோகாமா, கோபே, நகோயா ஆகிய நகரங்கள் மீது அமெரிக்கப் போர் விமானங்கள் குண்டுத் தாக்குதலை மேற்கொண்டன.
- 1945 &ndash; இரண்டாம் உலகப் போர்: செருமனியின் எலிகோலாந்து என்ற சிறு தீவின் மீது ஆயிரத்துக்கும் மேற்பட்ட போர் விமானங்கள் தாக்குதல் நடத்தின.
- 1946 &ndash; அனைத்துலக நீதிமன்றம் முதல் தடவையாக நெதர்லாந்தின் டென் ஹாக் நகரில் கூடியது.
- 1949 &ndash; அயர்லாந்து குடியரசு சட்டம் நடைமுறைப்படுத்தப்பட்டது.
- 1954 &ndash; ஜமால் அப்துல் நாசிர் எகிப்தின் ஆட்சியைக் கைப்பற்றினார்.
- 1955 &ndash; 29 நாடுகள் பங்குபற்றிய முதலாவது ஆசிய-ஆப்பிரிக்க மாநாடு இந்தோனேசியாவின் பண்டுங் நகரில் ஆரம்பமானது.
- 1958 &ndash; இலங்கையில் பண்டா-செல்வா ஒப்பந்தம் முறிவடைந்தது.
- 1980 &ndash; சிம்பாப்வே குடியரசு (முன்னாள் ரொடீசியா) அமைக்கப்பட்டது. கனான் பனானா அதன் முதல் குடியரசுத் தலைவரானார். ராபர்ட் முகாபே பிரதமரானார்.
- 1983 &ndash; லெபனானில் பெய்ரூட் நகரில் அமெரிக்க தூதரகத்தில் இடம்பெற்ற தற்கொலைத் தாக்குதலில் 63 பேர் கொல்லப்பட்டனர்.
- 1993 &ndash; பாகிஸ்தான் அரசுத்தலைவர் குலாம் இசாக் கான் நாடாளுமன்றம் மற்றும் அமைச்சரவையைக் கலைத்தார்.
- 1996 &ndash; லெபனானில் ஐநா கட்டிடம் ஒன்றின் மீது இசுரேல் எறிகணைத் தாக்குதல் நடத்தியதில் 106 பொதுமக்கள் கொல்லப்பட்டனர்.
- 2007 &ndash; பகுதாது நகரில் பரவலான தற்கொலைத் தாக்குதல்கள் நடத்தப்பட்டதில் 198 பேர் கொல்லப்பட்டனர், 250 பேர் காயமடைந்தனர்.
- 2018 &ndash; சுவாசிலாந்தின் மன்னர் மூன்றாம் முசுவாத்தி நாட்டின் பெயர் இனிமேல் *எசுவாத்தினி* என அழைக்கப்படும் என அறிவித்தார்.
- 2021 &ndash; கோவிட்-19 பெருந்தொற்று காரணமாக உலக அளவில் இறந்தவர்களின் எண்ணிக்கை 3 மில்லியன்களைத் தாண்டியது.
# ஏப்ரல் 18

## பிறப்புகள்

- 1838 &ndash; பவுல் எமில் புவபோதிரான், பிரான்சிய வேதியியலாளர் (இ. 1912)
- 1858 &ndash; ஆ. முத்துத்தம்பிப்பிள்ளை, ஈழத்து எழுத்தாளர், பதிப்பாளர் (இ. 1917)
- 1858 &ndash; தோண்டோ கேசவ் கார்வே, இந்தியக் கல்வியாளர், செயற்பாட்டாளர் (இ. 1962)
- 1883 &ndash; சாமிக்கண்ணு வின்சென்ட், தமிழகத் திரைப்பட வெளியீட்டாளர், தயாரிப்பாளர், தொழிலதிபர் (இ. 1942)
- 1884 &ndash; ஜான் ஆன்வெல்ட், எசுத்தோனிய அரசியல்வாதி (இ. 1937)
- 1905 &ndash; ஜார்ஜ் எச் ஹிட்சிங்ஸ், நோபல் பரிசு பெற்ற அமெரிக்க மருத்துவர் (இ. 1998)
- 1910 &ndash; மால்கம் ஆதிசேசையா, இந்தியக் கல்வியாளர், பொருளியலாளர் (இ. 1994)
- 1919 &ndash; எசுத்தர் அவுவா ஒக்லூ, கானா தொழிலதிபர் (இ. 2002)
- 1941 &ndash; மைக்கல் டேனியல் ஹிக்கின்ஸ், அயர்லாந்தின் 9வது அரசுத்தலைவர்
- 1949 &ndash; பென் ஹொம்ஸ்சுடொரோம், நோபல் பரிசு பெற்ற பின்லாந்து பொருளாதார நிபுணர்
- 1967 &ndash; மரியா பெல்லோ, அமெரிக்க நடிகை, எழுத்தாளர்
- 1973 &ndash; ஹாய்லி கெப்ரசிலாசி, எத்தியோப்பிய ஓட்டப் பந்தய வீரர்
# ஏப்ரல் 18

## இறப்புகள்

- 1859 &ndash; தாந்தியா தோபே, இந்திய இராணுவத் தளபதி (பி. 1814)
- 1916 &ndash; ஜி. சுப்பிரமணிய ஐயர், இந்திய இதழியலாளர் (பி. 1855)
- 1955 &ndash; ஆல்பர்ட் ஐன்ஸ்டைன், நோபல் பரிசு பெற்ற செருமானிய-அமெரிக்க இயற்பியலாளர் (பி. 1879)
- 1973 &ndash; ஆல்பிரெடு ஆரிசன் ஜாய், அமெரிக்க வானியலாளர் (பி. 1882)
- 2024 &ndash; நாகலிங்கம் எதிர்வீரசிங்கம், இலங்கை விளையாட்டு வீரர், செயற்பாட்டாளர் (பி. 1934)
# ஏப்ரல் 18

## சிறப்பு நாள்

- நினைவுச்சின்னங்களுக்கும், களங்களுக்குமான அனைத்துலக நாள்
- விடுதலை நாள் (சிம்பாப்வே, ஐக்கிய இராச்சியத்திடம் இருந்து 1980)
- நண்பர்கள் நாள் (பிரேசில்)
- கண்டுபிடிப்புகள் நாள் (யப்பான்)
- இராணுவ நாள் (ஈரான்)
# ஏப்ரல் 19

## பிறப்புகள்

- 1801 &ndash; குஸ்டாவ் பெச்னர், செருமானியக் கவிஞர், உளவியலாளர் (இ. 1887)
- 1864 &ndash; மகாத்மா அன்சுராசு, இந்திய ஆரிய சமாஜம் அமைப்பின் தலைவர், கல்வியாளர் (இ. 1938)
- 1892 &ndash; கிரிகொரி ஆபிரமோவிச் சாய்ன், உருசிய-சோவியத் வானியலாளர் (இ. 1956)
- 1903 &ndash; கோ. சாரங்கபாணி, சிங்கப்பூர் ஊடகவியலாளர், தமிழ் ஆர்வலர் (இ. 1974)
- 1929 &ndash; குமாரி ருக்மணி, தென்னிந்தியத் திரைப்பட நடிகை (இ. 2007)
- 1937 &ndash; ஜோசப் எஸ்திராடா, பிலிப்பீன்சின் 13வது அரசுத்தலைவர்
- 1945 &ndash; மார் கீவர்கீஸ் ஆலஞ்சேரி, கேரளக் கத்தோலிக்கப் பேராயர்
- 1948 &ndash; அலெக்சிய் சுதாரோபின்சுகி, உருசிய சோவியத் வானியலாளர்
- 1957 &ndash; முகேஷ் அம்பானி, இந்தியத் தொழிலதிபர்
- 1964 &ndash; கிம் வீவர், அமெரிக்க வானியலாளர்
- 1977 &ndash; அஞ்சு பாபி ஜார்ஜ், இந்திய நீளம் தாண்டு வீரர்
- 1979 &ndash; கேட் ஹட்சன், அமெரிக்க நடிகை
- 1981 &ndash; ஹேடன் கிறிஸ்டென்சன், கனடிய நடிகர்
- 1987 &ndash; மரியா சரப்போவா, உருசிய டென்னிசு வீராங்கனை
# ஏப்ரல் 19

## இறப்புகள்

- 1719 &ndash; பரூக்சியார், முகலாயப் பேரரசர் (பி. 1685)
- 1813 &ndash; பெஞ்சமின் ரசு, அமெரிக்க மருத்துவர் (பி. 1745)
- 1824 &ndash; ஜார்ஜ் கோர்டன் பைரன், ஆங்கிலேய-இசுக்கொட்டியக் கவிஞர் (பி. 1788)
- 1881 &ndash; பெஞ்சமின் டிஸ்ரைலி, ஐக்கிய இராச்சியத்தின் பிரதமர் (பி. 1804)
- 1882 &ndash; சார்லஸ் டார்வின், ஆங்கிலேய உயிரியலாளர் (பி. 1809)
- 1889 &ndash; வாரன் தெ லா ரூ, பிரித்தானிய வானியலாளர், வேதியியலாளர் (பி. 1815)
- 1906 &ndash; பியேர் கியூரி, நோபல் பரிசு பெற்ற பிரான்சிய இயற்பியலாளர் (பி. 1859)
- 1944 &ndash; சேலம் சி. விஜயராகவாச்சாரியார், இந்திய அரசியல்வாதி (பி. 1852)
- 1955 &ndash; ஜிம் கார்பெட், இந்திய இராணுவ அதிகாரி, நூலாசிரியர் (பி. 1875)
- 1967 &ndash; கொன்ராடு அடேனார், செருமனியின் 1வது அரசுத்தலைவர் (பி. 1876)
- 1973 &ndash; திருவிடைமருதூர் பி. எஸ். வீருசாமி, தமிழக நாதசுவரக் கலைஞர் (பி. 1896)
- 1974 &ndash; அயூப் கான், பாக்கித்தானின் அரசுத்தலைவர் (பி. 1907)
- 1988 &ndash; அன்னை பூபதி, ஈழத்தில் உண்ணா நோன்பிருந்து உயிர்நீத்தவர் (பி. 1932)
- 1993 &ndash; டேவிட் கொரேஷ், அமெரிக்க ஆன்மிகத் தலைவர் (பி. 1959)
- 1998 &ndash; ஒக்டாவியோ பாஸ், நோபல் பரிசு பெற்ற மெக்சிக்கோ கவிஞர் (பி. 1914)
- 2013 &ndash; சிவந்தி ஆதித்தன், தமிழகத் தொழிலதிபர் (பி. 1936)
- 2013 &ndash; செ. குப்புசாமி, தமிழக அரசியல்வாதி, தொழிற்சங்கத் தலைவர் (பி. 1926)
# ஏப்ரல் 19

## சிறப்பு நாள்

- பெரும் இனவழிப்பு நினைவு நாள் (போலந்து)
- நாட்டுப்பற்றாளர் நாள் (தமிழீழம்)
# ஏப்ரல் 20

## பிறப்புகள்

- 1586 &ndash; லீமா நகர ரோஸ், பெரு புனிதர் (இ. 1617)
- 1808 &ndash; பிரான்சின் மூன்றாம் நெப்போலியன், பிரான்சின் 1வது அரசுத்தலைவர் (இ. 1873)
- 1889 &ndash; இட்லர், ஆத்திரிய-செருமானிய போர்வீரர், அரசியல்வாதி, செருமனியின் அரசுத்தலைவர் (இ. 1945)
- 1893 &ndash; ஹரோல்ட் லாயிட், அமெரிக்க நடிகர், தயாரிப்பாளர் (இ. 1971)
- 1904 &ndash; கே. சுப்பிரமணியம், தென்னிந்தியத் திரைப்பட இயக்குநர், தயாரிப்பாளர் (இ. 1971)
- 1908 &ndash; பழனி சுப்பிரமணிய பிள்ளை, தமிழக மிருதங்க கலைஞர் (இ. 1962)
- 1910 &ndash; சிட்டி பெ. கோ. சுந்தரராஜன், தமிழக எழுத்தாளர் (இ. 2006)
- 1923 &ndash; சாரணபாசுகரன், தமிழகக் கவிஞர், இதழாளர் (இ. 1986)
- 1939 &ndash; பிரமீள், ஈழத்து எழுத்தாளர் (இ. 1997)
- 1939 &ndash; குரோ ஆர்லம் புருன்ட்லாண்ட், நோர்வேயின் 22வது பிரதமர்
- 1942 &ndash; இலந்தை சு. இராமசாமி, தமிழகக் கவிஞர், கட்டுரையாளர், சொற்பொழிவாளர்
- 1945 &ndash; தெய்ன் செய்ன், பர்மாவின் 8வது அரசுத்தலைவர்
- 1947 &ndash; அன்வர் இப்ராகீம், மலேசிய அரசியல்வாதி
- 1950 &ndash; நா. சந்திரபாபு நாயுடு, ஆந்திராவின் 13வது முதலமைச்சர்
- 1972 &ndash; கார்மென் எலக்ட்ரா, அமெரிக்க நடிகை
# ஏப்ரல் 20

## இறப்புகள்

- 1248 &ndash; குயுக் கான், மங்கோலியப் பேரரசர் (பி. [[1206)
- 1786 &ndash; ஜான் குட்ரிக், ஆங்கிலேய வானியலாளர் (பி. 1764)
- 1918 &ndash; கார்ல் பெர்டினாண்ட் பிரவுன், நோபல் பரிசு பெற்ற செருமானிய-அமெரிக்க இயற்பியலாளர் (பி. 1850)
- 1955 &ndash; திருக்கண்ணபுரம் விஜயராகவன், தமிழகக் கணிதவியலாளர் (பி. 1902)
- 1980 &ndash; ம. கனகரத்தினம், இலங்கை அரசியல்வாதி (பி. 1924)
- 2000 &ndash; பிலிப் சைல்ட்சு கீனான், அமெரிக்க வானியலாளர், கதிர்நிரலியலாளர் (பி. 1908)
- 2004 &ndash; ராஜ ஸ்ரீகாந்தன், ஈழத்து எழுத்தாளர் (பி. 1948)
- 2008 &ndash; மரியாம்பிள்ளை சேவியர் கருணாரத்தினம், இலங்கைத் தமிழ், கத்தோலிக்க மதகுரு, மனித உரிமைச் செயற்பாட்டாளர் (பி. 1951)
- 2011 &ndash; ர. சு. நல்லபெருமாள், தமிழக எழுத்தாளர்
- 2012 &ndash; சண்முகம் சிவலிங்கம், ஈழத்துக் கவிஞர் (பி. 1936)
- 2019 &ndash; எஸ். முத்தையா, இலங்கை-இந்திய ஊடகவியலாளர், வரலாற்றாளர் (பொ. 1930)
# ஏப்ரல் 20

## சிறப்பு நாள்

- ஐநா சீன மொழி நாள் (ஐநா)
# ஏப்ரல் 21

## பிறப்புகள்

- 1651 &ndash; யோசப் வாசு, இலங்கை கத்தோலிக்க மதகுரு, மதப்பரப்புனர், புனிதர் (இ. 1711)
- 1864 &ndash; மக்ஸ் வெபர், செருமானிய பொருளியலாளர், சமூகவியலாளர் (இ. 1920)
- 1917 &ndash; வசுமதி இராமசாமி, தமிழக எழுத்தாளர் (இ. 2004)
- 1925 &ndash; வாண்டுமாமா, தமிழக எழுத்தாளர் (இ. 2014)
- 1925 &ndash; கண்டதேவி எஸ். அழகிரிசாமி, தமிழக வயலின் இசைக்கலைஞர் (இ. 2000)
- 1926 &ndash; இரண்டாம் எலிசபெத், ஐக்கிய இராச்சியத்தின் மகாராணி (இ. 2022)
- 1937 &ndash; ஆற்காடு வீராசாமி, தமிழக அரசியல்வாதி
- 1945 &ndash; சீனிவாசராகவன் வெங்கடராகவன், இந்தியத் துடுப்பாளர்
- 1956 &ndash; மங்கள சமரவீர, இலங்கை அரசியல்வாதி
# ஏப்ரல் 21

## இறப்புகள்

- 1109 &ndash; கேன்டர்பரி நகரின் அன்சலேம், இத்தாலிய-ஆங்கிலேய பேராயர், புனிதர் (பி. 1033)
- 1142 &ndash; பியேர் அபேலார்டு, பிரான்சிய மெய்யியலாளர் (பி. 1079)
- 1526 &ndash; இப்ராகிம் லோடி, தில்லி சுல்தானகத்தின் கடைசி ஆட்சியாளர்
- 1910 &ndash; மார்க் டுவெய்ன், அமெரிக்க எழுத்தாளர் (பி. 1835)
- 1938 &ndash; முகமது இக்பால், இந்திய-பாக்கித்தானிய மெய்யியலாளர், கவிஞர் (பி. 1877)
- 1946 &ndash; ஜான் மேனார்ட் கெயின்ஸ், ஆங்கிலேயப் பொருளியலாளர், மெய்யியலாளர் (பி. 1883)
- 1952 &ndash; ஸ்டாஃபோர்ட் கிரிப்ஸ், பிரித்தானிய அரசியல்வாதி (பி. 1889)
- 1964 &ndash; பாரதிதாசன், புரட்சிக் கவிஞர், பாவேந்தர் (பி. 1891)
- 1978 &ndash; டி. ஆர். மகாலிங்கம், தென்னிந்தியத் திரைப்பட, நாடக நடிகர், பாடகர் (பி. 1923)
- 2006 &ndash; முல்லையூரான், ஈழத்துக் கவிஞர், எழுத்தாளர் (பி. 1955)
- 2013 &ndash; சகுந்தலா தேவி, இந்தியக் கணிதவியலாளர் (பி. 1929)
- 2025 &ndash; திருத்தந்தை பிரான்சிசு, கத்தோலிக்க திருச்சபையின் 266 ஆம் திருத்தந்தை (பி. 1936)
# ஏப்ரல் 21

## சிறப்பு நாள்

- தேசிய தேயிலை நாள் (ஐக்கிய இராச்சியம்)
- தேசிய மர நடுகை நாள் (கென்யா)
- தேசிய குடிமை பணிகள் தினம் (இந்தியா)
# ஏப்ரல் 22

## பிறப்புகள்

- 1451 &ndash; முதலாம் இசபெல்லா, எசுப்பானிய அரசி (இ. 1504)
- 1724 &ndash; இம்மானுவேல் காந்து, செருமானிய மெய்யியலாளர், மானிடவியலாளர் (இ. 1804)
- 1870 &ndash; விளாதிமிர் லெனின், உருசிய பொதுவுடமைத் தலைவர், சோவியத் ஒன்றியத்தை நிறுவியவர் (இ. 1924)
- 1891 &ndash; அரோல்டு ஜெப்ரீசு, ஆங்கிலேயக் கணிதவியலாளர், வானியலாளர் (இ. 1989)
- 1899 &ndash; விளாடிமிர் நபோக்கோவ், உருசிய எழுத்தாளர் (இ. 1977)
- 1902 &ndash; அ. இராகவன், தமிழக நுண்கலை ஆய்வாளர், எழுத்தாளர் (இ. 1981)
- 1904 &ndash; ஜெ. இராபர்ட் ஓப்பன்ஹீமர், அமெரிக்க இயற்பியலாளர் (இ. 1967)
- 1909 &ndash; ரீட்டா லெவி மோண்டால்சினி, நோபல் பரிசு பெற்ற யூத-இத்தாலிய மருத்துவர் (இ. 2012)
- 1916 &ndash; எகுடி மெனுகின், அமெரிக்க-சுவிட்சர்லாந்து வயலின் கலைஞர் (இ. 1999)
- 1931 &ndash; குலதெய்வம் ராஜகோபால், தமிழ்த் திரைப்பட நகைச்சுவை, குணசித்திர நடிகர் (இ. 1992)
- 1935 &ndash; பாமா ஸ்ரீநிவாசன், இந்திய-அமெரிக்கக் கணிதவியலாளர்
- 1937 &ndash; ஜேக் நிக்கல்சன், அமெரிக்க நடிகர்
- 1940 &ndash; க. சட்டநாதன், ஈழத்து எழுத்தாளர்
- 1945 &ndash; கோபாலகிருஷ்ண காந்தி, மேற்கு வங்கத்தின் 22வது ஆளுநர்
- 1952 &ndash; சுப. வீரபாண்டியன், தமிழ்த் தேசிய செயற்பாட்டாளர், தமிழறிஞர்
- 1952 &ndash; கம்லா பெர்சாத் பிசெசார், திரினிடாட் டொபாகோ குடியரசின் 7வது பிரதமர்
- 1962 &ndash; ஜெயமோகன், தமிழக எழுத்தாளர்
- 1971 &ndash; எரிக் மபியுஸ், அமெரிக்க நடிகர்
- 1982 &ndash; காகா, பிரேசில் கால்பந்து வீரர்
# ஏப்ரல் 22

## இறப்புகள்

- 296 &ndash; காயுஸ் (திருத்தந்தை)
- 1616 &ndash; மிகெல் தே செர்வாந்தேஸ், எசுப்பானிய எழுத்தாளர், கவிஞர் (பி. 1547)
- 1778 &ndash; ஜேம்சு ஆர்கிரீவ்ஸ், பிரித்தானியக் கண்டுபிடிப்பாளர் (பி. 1720)
- 1866 &ndash; மத்வேய் கூசெவ், உருசிய வானியலாளர் (பி. 1826)
- 1942 &ndash; சாமிக்கண்ணு வின்சென்ட், தமிழகத் திரைப்பட வெளியீட்டாளர், தயாரிப்பாளர், தொழிலதிபர் (இ. 1883)
- 1989 &ndash; எமீலியோ சேக்ரே, நோபல் பரிசு பெற்ற இத்தாலிய-அமெரிக்க இயற்பியலாளர் (பி. 1905)
- 1994 &ndash; ரிச்சர்ட் நிக்சன், அமெரிக்காவின் 37வது அரசுத்தலைவர் (பி. 1913)
- 2002 &ndash; எஸ். டி. சிவநாயகம், இலங்கை பத்திரிகையாளர், எழுத்தாளர்
- 2002 &ndash; லிண்டா லவ்லேஸ், அமெரிக்க நடிகை (பி. 1949)
- 2004 &ndash; கந்தர்வன், தமிழக எழுத்தாளர், கவிஞர், தொழிற்சங்கவாதி (பி. 1944)
- 2013 &ndash; லால்குடி ஜெயராமன், தமிழக வயலின் இசைக்கலைஞர் (பி. 1930)
- 2020 &ndash; ஏ. ரகுநாதன், ஈழ-பிரான்சிய நாடகக் கலைஞர்
- 2024 &ndash; துரை, தென்னிந்தியத் திரைப்பட இயக்குநர் (பி. 1940)
# ஏப்ரல் 22

## சிறப்பு நாள்

- புவி நாள்
- கண்டுபிடிப்பு நாள் (பிரேசில்)
- பெரும் இன அழிப்பு நினைவு நாள் (செர்பியா)
# ஏப்ரல் 23

## பிறப்புகள்

- 1628 &ndash; ஜொஹான்ஸ் வான் வாவெரேன் ஹூட், டச்சுக் கணிதவியலாளர், அரசியல்வாதி (இ. 1704)
- 1791 &ndash; ஜேம்ஸ் புகேனன், ஐக்கிய அமெரிக்காவின் 15வது அரசுத்தலைவர் (இ. 1868)
- 1827 &ndash; எ. ஆ. கிருட்டிணப் பிள்ளை, கிறித்தவத் தமிழ்ப் புலவர் (இ. 1900)
- 1858 &ndash; மேக்ஸ் பிளாங்க், நோபல் பரிசு பெற்ற செருமானிய இயற்பியலாளர் (இ. 1947)
- 1858 &ndash; ராமாபாய், இந்தியப் பெண்ணுரிமைப் போராளி, சமூக சீர்திருத்தவாதி (இ. 1922)
- 1876 &ndash; எஸ். குமாரசாமி ரெட்டியார், தமிழக அரசியல்வாதி
- 1895 &ndash; ஆர்ச்சிபால்ட் எட்வர்ட் நை, பிரித்தானியப் படைத்துறை அதிகாரி (இ. 1967)
- 1896 &ndash; திமீத்திரி மக்சூத்தொவ், சோவியத் உருசிய வானியலாளர் (இ. 1964)
- 1902 &ndash; ஹால்டார் லேக்ஸ்நஸ்ஸின், நோபல் பரிசு பெற்ற ஐசுலாந்து எழுத்தாளர் (இ. 1998)
- 1906 &ndash; குத்தூசி குருசாமி, தமிழகப் பெரியாரிய அறிஞர், எழுத்தாளர் (இ. 1965)
- 1935 &ndash; இ. முருகையன், ஈழத்துக் கவிஞர் (இ. 2009)
- 1935 &ndash; காக்கநாடன், மலையாள எழுத்தாளர் (இ. 2011)
- 1938 &ndash; எஸ். ஜானகி, தென்னிந்தியத் திரைப்படப் பின்னணிப் பாடகி
- 1949 &ndash; போல் கொலியர், ஆங்கிலேய பொருளியலாளர்
- 1972 &ndash; தமிழினி, தமிழீழ விடுதலைப் புலிப் போராளி (இ. 2015)
- 1977 &ndash; ஜான் சீனா, அமெரிக்க மற்போர் வீரர்
- 1977 &ndash; கால் பென், குஜராத்தி-அமெரிக்க நடிகர்
- 1990 &ndash; தேவ் பட்டேல், ஆங்கிலேய நடிகர்
- 2018 &ndash; கேம்பிரிட்ச் இளவரசர் லூயி
# ஏப்ரல் 23

## இறப்புகள்

- 303 &ndash; புனித ஜார்ஜ், உரோமை இராணுவ வீரர் (பி. 275)
- 1200 &ndash; சூ சி, சீன மெய்யியலாளர் (பி. 1130)
- 1616 &ndash; வில்லியம் சேக்சுபியர், ஆங்கிலேயக் கவிஞர், நடிகர், எழுத்தாளர் (பி. 1564)
- 1850 &ndash; வில்லியம் வேர்ட்ஸ்வொர்த், ஆங்கிலேயக் கவிஞர் (பி. 1770)
- 1923 &ndash; சர்வபள்ளி கோபால், இந்திய வரலாற்று ஆய்வாளர் (இ. 2002)
- 1958 &ndash; நட் உலுண்ட்மார்க், சுவீடிய வானியலாளர் (பி. 1889)
- 1973 &ndash; தீரேந்திர வர்மா, இந்திக் கவிஞர், மொழியியல் ஆய்வாளர் (பி. 1897)
- 1992 &ndash; சத்யஜித் ராய், இந்தியத் திரைப்பட இயக்குநர், தயாரிப்பாளர் (பி. 1921)
- 1992 &ndash; சி. வடிவேலு, மலேசியத் தமிழ் எழுத்தாளர் (பி. 1929)
- 1993 &ndash; லலித் அத்துலத்முதலி, இலங்கை அரசியல்வாதி (பி. 1942)
- 1997 &ndash; லீலாவதி, தமிழக இடதுசாரி அரசியல்வாதி
- 1999 &ndash; எம். வி. ராஜம்மா, தென்னிந்தியத் திரைப்பட நடிகை (பி. 1921)
- 2007 &ndash; போரிஸ் யெல்ட்சின், உருசியாவின் 1வது அரசுத்தலைவர் (பி. 1931)
- 2009 &ndash; ரூபராணி ஜோசப், இலங்கை மலையக எழுத்தாளர்
- 2012 &ndash; அப்பச்சன், இந்தியத் திரைப்பட இயக்குநர், தயாரிப்பாளர் (பி. 1925)
- 2013 &ndash; சம்சாத் பேகம், இந்திப் பின்னணிப் பாடகி (பி. 1919)
- 2023 &ndash; ராண்டார் கை, இந்தியத் தமிழ்த் திரைப்பட, சட்ட எழுத்தாளர் (பி. 1937)
# ஏப்ரல் 23

## சிறப்பு நாள்

- உலகப் புத்தக நாள்
- ஐநா ஆங்கில மொழி நாள்
# கிபிர்

**கிபிர்** (; , "சிங்கக்குட்டி") என்பது ஒருவகைப் போர் விமானமாகும். இஸ்ரேலியத் தயாரிப்பான இவ்விமானத்தின் பறப்பு முதன்முதலில் 1973 யூனில் நிகழ்ந்தது. 1975 ஆம் ஆண்டில் அறிமுகமானது. இஸ்ரேல், ஈக்வடோர், கொலம்பியா, இலங்கை ஆகிய நாடுகளின் வான்படைகள் இவ்விமானத்தைப் பயன்படுத்துகின்றன.
# கிபிர்

## பாவனையாளர்கள்

### தற்போது

;  
;  
;
# கிபிர்

## பாவனையாளர்கள்

### முன்பு

;  
;
# கிபிர்

## வெளி இணைப்பு

- Israel Aircraft Industries F-21A Kfir
- Walkaround IAI Kfir C.1, I.A.F. Museum, Israel
- Walkaround IAI F-21A Kfir, I.A.F. Museum, Israel
- Walkaround IAI Kfir C.2, I.A.F. Museum, Israel
- Walkaround IAI Kfir C.2, I.A.F. Museum, Israel
# ஓர விளைவு

ஒன்றுக்கொன்று இயைபில்லாத அல்லது முரண்படுகின்ற சூழல்கள் ஒரு சூழல் மண்டலத்தில் (*ecosystem*) அருகருகே அமைவதால் ஏற்படும் விளைவே **ஓர விளைவு** அல்லது **விளிம்பு விளைவு** (edge effect) எனப்படுகின்றது. இது பொதுவாக, இரண்டு வாழிடங்களுக்கு (*habitats*) இடையிலான எல்லைத் தொடர்பில் பயன்படுத்தப்படும் ஒரு கருத்துரு ஆகும். சிறப்பாகக் காடுகளுக்கும், இயல்பு குலைக்கப்பட்ட அதன் பகுதி அல்லது மேம்படுத்தப்பட்ட நிலப் பகுதிகளுக்கும் இடையிலான எல்லைகள் தொடர்பில் பயன்படுகின்றது. இவ்விளைவு, சிறிய வாழிடத் துண்டுகளில் (*habitat fragments*) தெளிவாகத் தெரியும். இவ்வாறான இடங்களில் எல்லைகளில் மட்டுமன்றி விளைவுகள் முழுப் பகுதியிலுமே பரந்து காணப்படலாம்.
# வாழிடத் துண்டாக்கம்

.
**வாழிடத் துண்டாக்கம்** (habitat fragmentation) என்பது, சூழலியல் மாற்றம் உருவாகின்ற ஒரு வழிமுறை ஆகும். இதன் பெயர் குறிப்பிட்டுக் காட்டுவது போலவே, இது, ஒரு உயிரினத்தின் விருப்பமான சூழலில் தொடர்ச்சியின்மை ஏற்படுவதைக் குறிக்கிறது. வாழிடத் துண்டாக்கம், நிலவியல் வழிமுறைகளினால் அல்லது மனிதச் செயற்பாடுகளினால் ஏற்படக் கூடும். நிலவியல் வழிமுறைகளினால் ஏற்படுகின்ற மாற்றம் மிகவும் வேகம் குறைந்தது. மெதுவாகவே இயற்பியற் சூழலில் மாற்றங்கள் ஏற்படுகின்றன. ஆனால் மனிதச் செயற்பாடுகளினால் ஏற்படும் நிலப் பயன்பாட்டு மாற்றங்கள் போன்றவை மிக வேகமாகச் சூழலில் விளைவுகளை ஏற்படுத்துகின்றன. முதல் முறையிலான மாற்றங்களே பல்வேறு உயிரினப் பிரிவுகள் தோன்றுவதற்குக் காரணமாக இருந்ததாக நம்பப்படுகிறது. ஆனால், இரண்டாவதான மனித செயற்பாடுகள், இன்று பல இனங்கள் அழிவதற்குக் காரணமாக இருக்கிறது.  
வாழிடத் துண்டாக்கம், பெரும்பாலும், மனிதர்களால் ஏற்படுகின்றன. இது, வேளாண்மை, ஊரக வளர்ச்சி, நகராக்கம் போன்றவற்றுக்காக தாவர வகைகளை அழிக்கும்போது நடைபெறுகிறது. ஒரு காலத்தில் தொடர்ச்சியாக இருந்த வாழிடங்கள் (Habitats) துண்டுதுண்டாகப் பிரிவடைகின்றன. பெரும் எடுப்பிலான அழிப்பு நடவடிக்கைகளுக்குப் பின்னர், துண்டுதுண்டான வாழிடங்கள் மேலும் சிறுத்து ஒன்றுக்கொன்று தொடர்பற்ற தீவுகள் ஆகிவிடுகின்றன. இவை பயிர் நிலங்களாலும், புல்வெளிகளாலும், செயற்கைத் தளங்களாலும் சில வேளைகளில் தரிசு நிலங்களாலும் பிரிக்கப்படுகின்றன. தரிசு நிலங்கள், பொதுவாக, காட்டை அழித்து எரித்துப் பயிர் செய்யும் முறையின் விளைவாக உருவாகின்றன.  
ஆஸ்திரேலியாவின், நியூ சவுத் வேல்ஸ் மாகாணத்தின் மத்திய-மேற்குப் பகுதியில் 90% காடுகள் அழிக்கப்பட்டுவிட்டன. இது மோசமான வாழிடத் துண்டாக்கத்தை ஏற்படுத்தியுள்ளது.
# சீனக் கட்டிடக்கலை

) grounds in Beijing]]  
**சீனக் கட்டிடக்கலை** என்பது, சீனாவில் பல நூற்றாண்டுகளாக வளர்ச்சியடைந்து வந்த கட்டிடக்கலையைக் குறிக்கும். இதன் வளர்ச்சியில், கட்டிடங்களின் அமைப்பு முறையில் அதிக மாற்றங்கள் ஏற்பட்டதாகக் கூற முடியாது எனினும், அழகூட்டல் அம்சங்களில் மாற்றங்கள் ஏற்பட்டு வந்துள்ளன. சீனாவை ஆண்ட டாங் வம்சக் (Tang Dynasty) காலத்தில் இருந்து, சீனாவின் கட்டிடக்கலை அயல் நாடுகளான, கொரியா, ஜப்பான், தாய்வான், வியட்நாம் முதலிய நாடுகளின் கட்டிடக்கலைகளில் குறிப்பிடத் தக்க செல்வாக்குச் செலுத்தியது. 20 ஆம் நூற்றாண்டின் முற்பகுதியில் சீனக் கட்டிடக்கலையில் ஐரோப்பியச் செல்வாக்கு ஏற்படுவதற்கு முன் சீனாவின் மரபுவழிக் கட்டிடக்கலையே பயன்பாட்டில் இருந்தது. 20 ஆம் நூற்றாண்டுக் காலப்பகுதியில், மேற்கத்திய முறைக் கல்விகற்ற சீனக் கட்டிடக்கலைஞர்கள் சீனாவின் மரபுவழி அம்சங்களை மேற்கத்திய முறைகளுடன் கலந்து கட்டிடங்களை வடிவமைக்க முயன்றார்கள். எனினும் இது அதிகம் வெற்றி பெற்றதாகக் கூற முடியாது.
# சீனக் கட்டிடக்கலை

## மேலும் பார்க்க

- சுவர்க்கக் கோவில்
# கொங்கு நாடு

**கொங்குநாடு** என்பது தமிழ்நாட்டின் மேற்குப் பகுதியில் உள்ள ஒரு மண்டலம் ஆகும். இது **கொங்கு மண்டலம்** என்றும் அழைக்கப்படுகிறது. சேரர்களால் ஆளப்பட்ட இப்பகுதியானது, கிழக்கில் தொண்டை நாடும், தென் கிழக்கில் சோழ நாடும் மற்றும் தெற்கே பாண்டிய நாடு ஆகியவற்றால் சூழப்பட்டுள்ளது. இது தென்கிழக்கு கர்நாடகத்தின் சில பகுதிகளையும், வடகிழக்கு கேரளத்தின் சிறிய பகுதியையும் உள்ளடக்கியது.